**Канспект занятка па аукацыйнай вобласці дзіця і грамадства**

**«Культура паводзін» (старшая група)**

**Праграмны змест:** фарміраваць у дзяцей уяўленні пра сацыяльныя нормы узаемадзеяння з дарослымі, пазіцыю старшых у дашкольнай установе; уяўленні пра адэкватныя мадэлі зносін і паводзін; замацоўваць уменні ў звыклых умовах выбіраць правільную лінію паводзін у адносінах да людзей рознага ўзросту; развіваць увагу, звязную мову; выхоўваць у дзяцей разумення дабрыні як асновы узаемадзеяння паміж людзьмі.

**Абсталяванне:** прызентацыя да занятка, мультымедыйная ўстаноўка, відэазапіс, скрынка, выявы сонейка, мікрафон для вядучага.

**Ход занятка:**

В. Дзеці, давайце мы павітаем адзін аднаго, а для гэтага мы станем у круг, па чарзе дадзім адзін аднаму свае далонькі і скажам: «Добрай раніцы! І пажадаем, штосьці добрае».

- Да нас прыйшлі госці. Давайце і нашым гасцям пажадаем добрай раніцы і хай гэта пажаданне будзе цеплым і шчырым.

-Дзеці, а вы любіце глядзець тэлевізар? - Я таксама люблю, а яшчэ я люблю глядзець розныя перадачы і ў мяне ёсць мара пабываць на тэлеперадачы. І сёння я вас запрашаю на праграмму якая называецца “Культурны чалавек”, ці згодныя вы стаць яе удзельнікамі? Калі вы не супраць то я буду вядучай, а вы удзельнікамі, займайце каліласка месцы на крэселках.

Гучыць музыка

В. - Добры дзень, дарагія тэлегледачы! У эфіры праграма «Культурны чалавек». Тэма нашай праграмы: «Культура і мы».- Вы не раз чулі выказванне: «Гэта - культурны чалавек! А, хто такі культурны чалавек і ці патрэбна быць культурным? Сёння мы з вамі гэта і пазнаем.

І так увага на экран:

-Дзеці, большую частку свайго часу, чалавек праводзіць «на людзях» - гэта на вуліцы, у транспарце, у грамадскіх месцах, у дзіцячым садзе, і г. д. Як вы думаеце, ці існуюць правілы паводзін у грамадскіх месцах?

Дзецям прапануецца сітуацыя

- Што вы можаце рассказаць па сітуацыі, якая ў нас на экране?

(Увайшлі ў аўтобус мама і хлопчык гадоў шасці. Мама пасадзіла хлопчыка на вольнае сядзенне, а сама села побач? На наступным прыпынку ў аўтобус з цяжкасцю увайшла бабулька з палачкай і ўстала побач з хлопчыкам. Ей было цяжка стаяць, яна переміналась з нагі на нагу. А хлопчык глядзеў у акно і слухаў музыку.)

.- Дзеці, як хлопчык павеў сябе ў гэтай сітуацыі?

- Скажыце, калі ласка, як паступілі б вы на месцы гэтага хлопчыка?

- А як паступілі б вы, калі б апынуліся ў адным аўтобусе з гэтым хлопчыкам?

- Давайце дапаможам хлопчыку навучыцца стаць клапатлівым і думаць пра іншых, назавіце правілы паводзін у грамадскім транспарце.

А зараз свае пытанні зададуць нашы госці.

**- Уявіце сітуацыю, калі вы ўбачылі, што на вуліцы бабуле стала дрэнна. Што вы будзеце рабіць?**

**- Калі да вас у групу заходзіць іншы выхавальнік, як вы паводзіце сябе?**

**- Вы разам з мамай пайшлі ў магазін і там сустрэлі знаёмага выхавальніка з нашага садка, як вы будзеце сябе паводзіць?**

**Фізхвілінка** “Як жывеш?....” (стоя на дыване)

В. А зараз пагуляем у гульню “Даскажы слова”

- Расстае нават ледзяная глыба ад слова ….. (дзякуй)

- Зазелянее стары пень , калі пачуе…. (дабры дзень)

- Калі сябар патрапіў у бяду, я яму….. (дапамагу)

- Вырашай спрэчкі словамі, а не …… (кулакамі)

- Якія вы малайцы, а зараз да нас у студыю прыйшоў ліст, зараз я яго вам зачытаю.

“Піша вам Вася Вясёлкін з другога садка. Справа ў тым, што я як і вы павінен ісці ў верасні ў школу, але мяне туды не пускаюць, бо я не ўмею сябе паводзіць добра, і не ведаю, што такое добрыя паводзіны і што такое дрэнныя паводзіны. Можа вы мне дапаможаце? (Да) Выканайце каліласка заданне, калі дзеці на малюнку робяць добры ўчынак – замалюйце круг злева чырвоным алоўкам, калі дрэнны ўчынак, тады чорным алоўкам. Дзякуй за дапамогу”.

Д/г. “Добры учынак – дрэнны ўчынак”

- Дзякуй, малайцы, а зараз падыдзіце да мяне, я хачу расказаць вам сакрэт. У нашай групе ёсць скрытая камера, якая запісвае вашыя паводзіны ў групе, не верыце, тады ўвага на экран.

(відэазапіс паводзін дзяцей у групе, абмеркаванне сітуацыі)

-Дзеці, я прынесла вам вось такую дзіўную скрыначку. Вы ведаеце чым яна дзіўная? Гэта скарбонка добрых спраў і я прапаную вам пачаць напаўняць скарбонку сваімі добрымі справамі. Кожнае сонейка, апушчанае вамі, будзе азначаць ваш добры ўчынак. Раскажыце якія добрыя ўчынкі вы робіце?

- Вось і падышла да канца наша праграма.

Дзеці, мы сення з вамі гаварылі на важную тэму: «Культура паводзін». Ці патрэбна добра сябе паводзіць?

А зараз прыйшоў час развітвацца “Дапабачэнне!!!”.

Дзяржаўная ўстанова адукацыі “Дашкольны цэнтр развіцця дзіцяці №1 г.п. Зэльва”

**Самааналіз занятка па адукацыйнай вобласці “Дзіця і грамадства”**

**Тэма: «Культура паводзін»**

(старшая група)

Вашай увазе быў прадстаўлены занятак у старшай групе па адукацыйнай вобласці “Дзіця і грамадства” на тэму «Культура паводзін». На занятку прысутнічала \_\_\_\_\_\_\_ дзяцей. Ён быў праведзены з групай дзяцей 5-6 год, старшага дашкольнага ўзросту. Пры планаванні дадзенага занятка былі пастаўлены наступныя задачы: фарміраваць у дзяцей уяўленні пра сацыяльныя нормы узаемадзеяння з дарослымі, пазіцыю старшых у дашкольнай установе; уяўленні пра адэкватныя мадэлі зносін і паводзін; замацоўваць уменні ў звыклых умовах выбіраць правільную лінію паводзін у адносінах да людзей рознага ўзросту, правілы і нормы паводзін; развіваць увагу, звязную мову; выхоўваць у дзяцей разумення дабрыні як асновы узаемадзеяння паміж людзьмі.

Для дасягнення пастаўленых задач на занятку выкарыстоўваліся такія метады, як наглядныя (зрокавае ўспрыманне інфармацыі) - Д/г. “Добры учынак – дрэнны ўчынак” , выкарыстанне ТСН – слайд “Выпадак у аўтобусе”, відэазапіс “Скрытая камера”; славесныя - рассказ выхавальніка, пытанні гасцей групы, гутарка, моўная гульня “Даскажы слова”; практычныя - выкананне дзецьмі гульнявога практыкавання “Добры ўчынак – дрэнны ўчынак”, фізкультхвілінка ў гульнявой форме. На працягу занятка дзецям ставіліся праблемныя сітуацыі. У гульне “Скрытая камера”, перад дзецьмі была пастаўлена задача знайсці свае памылкі, гледзячы на сябе. Што дазволіла больш рэальна паказаць дзецям іх памылкі пры зносінах з супрацоўнікамі дашкольнай установы.

Увесь занятак быў арганізаваны ў форме гульні-тэлеперадачы , што дазволіла актывізаваць увагу, падтрымаць эмацыянальны настрой дзяцей, папярэдзіць стамляльнасць і захаваць цікавасць да занятка. На працягу ўсяго занятка прасочвалася лагічная паслядоўнасць і ўзаемасувязь этапаў занятка. Выкарыстоўваўся індывідуальны падыход да кожнага дзіцяці. Абсталяванне адпавядала выбранай тэме і пастаўленым задачам.

Змест занятка адпавядаў узроўню развіцця дзяцей. На занятку ажыццяўлялася паўната, даступнасць выкладання, актуалізаваліся апорныя веды. Аказвалася дапамога кожнаму дзіцяці, калі гэта патрабавалася.

Лічу, што дзеці з пастаўленымі задачамі справіліся добра, не гледзячы на некаторыя недакладнасці, якія адразу выпраўляліся і замацоўваліся. Дашкольнікі праяўлялі зацікаўленасць, былі ўважлівыя і актыўныя. На працягу ўсяго занятку была створана атмасфера добразычлівасці, узаемаразумення.

На занятку захоўваліся санітарна-гігіенічныя патрабаванні: вільготная ўборка перад заняткам. Прысутнічалі здароўезберагаючыя кампаненты: частая змена дынамічных поз, відаў дзейнасці, фізкультхвілінка, якая дазволіла зняць мышачнае напружанне дзяцей.

Працягласць занятка адпавядала патрабаванням СанПін.

Падрыхтавала:

Выхавальнік вышэйшай

кваліфікацыйнай катэгорыі

\_\_\_\_\_\_\_\_\_ В. В. Мацкевіч